Diari Oficial de la Generalitat Valenciana


Sumari del DOGV 4624, del 06-11-2003 (2003/11015)

Informació pública de la modificació puntual del Pla General d'Ordenació Urbana, ampliació del sistema general 18, obertura d'informació pública.
-------------------------------------------------------------------------------------------------------------------------------------------------

### Dades del document

Número de DOGV
:   4624

Data del DOGV
:   06-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11088


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual del Pla General d'Ordenació Urbana, ampliació del sistema general 18, obertura d'informació pública. [2003/S11697]
  
El Ple de la corporació municipal, en sessió ordinària celebrada el dia 25 de setembre de 2003, va adoptar, entre altres, l'acord següent:
  
«Modificació puntual del Pla General d'Ordenació Urbana. Ampliació de sistema general 18. Obertura d'informació pública. Expedient número 12/03-PL.
  
Atès que en data 20 de març de 2003, l'entitat Fevasa, referència d'entrada número 4.110, sol·licita a l'Ajuntament la realització dels tràmits oportuns perquè esta entitat puga instal·lar una subestació transformadora en la ubicació limítrof a l'actual subestació existent.
  
Atès que per part de l'arquitecte municipal, en l'informe de data 15 de setembre de 2003, s'assenyala el següent:
  
Antecedents
  
El Pla General d'Ordenació Urbana de Sagunt va ser aprovat definitivament el 14 d'abril de 1992, i publicat en el Butlletí Oficial de la Província de València de 7 d'octubre d'este any. En els documents trobem clarament definit el sistema general de dotacions públiques que forma part de l'estructura general i orgànica, hui denominada xarxa primària o estructural segons nomenclatura de la Llei Reguladora de l'Activitat Urbanística 6/1994.
  
Dins d'esta xarxa primària i en la subcategoria del sistema general d'equipaments i servicis es troba el SGES 18. Es tracta de la subestació elèctrica que pertany a l'empresa Iberdrola, una dotació de caràcter privat, però inclosa amb eixa qualificació per l'innegable caràcter de servici bàsic.
  
Este equipament es troba dins del MSector IV, que forma part de l'entramat residencial de sòl urbanitzable no programat del pla de Sagunt. Tota la superfície del perímetre pertany a l'empresa, i cobreix inicialment les necessitats de la instal·lació. No hi ha prevista ampliació dels aproximadament 18.900 m² que posseïx.
  
Amb data març de 2003 s'ha presentat en l'Ajuntament de Sagunt una proposta de l'empresa Fevasa per a la instal·lació d'una altra subestació.
  
Justificació
  
La mercantil Fuerzas Eléctricas de Valencia, SA, empresa filial de la Sociedad Cooperativa Valenciana de Consumo de Electricidad San Francisco de Asís de Crevillent, projecta la construcció d'una subestació elèctrica 220/20 kV de 2x25 MVA a la localitat de Sagunt, província de València, i se subroga esta en totes les obligacions i drets per cooperativa contretes per a les noves instal·lacions de distribució autoritzades a la comarca del Camp de Morvedre, tal i com se li va comunicar als servicis territorials d'Indústria i Energia de València de la Conselleria d'Indústria, Comerç i Energia de la Generalitat Valenciana el passat 9 de desembre de 2002.
  
En una primera fase, i d'acord amb allò que s'indica en el present projecte, esta subestació serà executada amb dos transformadors de 25 MVA, amb una potència total instal·lada de 50 MVA. Es preveu, d'acord amb l'evolució de la demanda, una futura ampliació en altres dos transformadors més.
  
Estos treballs es realitzen amb la finalitat de suplir l'augment de demanda generada en esta zona i com a compliment de la Resolució del conseller d'Indústria i Comerç de la Generalitat Valenciana de 13 de desembre de 2000, que obliga a esta cooperativa a accedir a la xarxa de transport per a qualsevol nova zona de distribució, tot això una vegada concedit l'accés en el node Sagunt per part de Red Eléctrica de España; i millorar amb esta nova instal·lació la qualitat del subministrament.
  
El present projecte s'ajusta a la normativa establida en la reglamentació que regix sobre este tipus d'instal·lacions.
  
La nova subestació elèctrica estarà ubicada junt al node d'obertura de la línia de 220 kV «l'Eliana - la Plana» - subestació que existix propietat d'Iberdrola Distribución - REE - INALTA - al terme municipal de Sagunt, situat a la província de València.
  
Estarà situat al polígon 87 cadastral'corresponent al MacroSector Sunp-IV del Pla General d'Ordenació Urbana de Sagunt, en la revisió de 14 d'abril de 1992.
  
El sòl on s'ha de situar la SET correspon a sòl urbanitzable no programat segons les normes del Pla General d'Ordenació Urbana de Sagunt.
  
Modificació que es proposa
  
D'acord amb les premisses esgrimides s'estima procedent qualificar com a equipament privat en sòl urbanitzable ambdues parcel·les: l'ocupada per l'actual subestació, antiga SGES 18, ara EP-1, i la nova EP-2 per a ser ocupada per nova subestació, definida com a idònia per les raons exposades. Per part del departament d'urbanització s'ha comprovat la justificació de l'emplaçament escollit.
  
EP-1 Equipament privat en sòl urbanitzable subestació Iberdrola
  
Superfície.
  
EP-2 Equipament privat en sòl urbanitzable subestació Fevasa
  
Superfície.
  
Es definixen en el plànol proposta
  
Normativa d'aplicació per a la parcel·la EP-2
  
S'especifica una franja de protecció de 20 m. als límits est i nord, limítrofs amb la resta del sector de planejament
  
S'establix un índex d'edificabilitat de 0,2 m²T/m² .
  
Per una altra part l'enginyer municipal, en l'informe de data 12 d'agost de 2003, assenyala el següent, a efectes de determinar la idoneïtat de la situació concreta, així com la seua justificació.
  
Examinada la sol·licitud de situació de subestació elèctrica 220/20KV, 2x25 MVA a Sagunt presentat en este ajuntament per registre d'entrada el 20 de març de 2003, amb número 4.110 i a la vista de la documentació que obra en l'expedient, s'informa sobre els següents aspectes i consideracions:
  
- Que existix una impossibilitat legal d'accés a la xarxa de distribució indicada per la Conselleria en escrit de data 4 de febrer de 2001, que obliga a l'empresa sol·licitant a accedir a la xarxa de transport.
  
- Que atenent a la potència demandada prevista i a la condició d'accés a la xarxa de transport imposada per Red Eléctrica Española, l'empresa sol·licitant haurà d'efectuar la connexió de les instal·lacions previstes en el node Sagunt.
  
- Que la solució tècnica més racional i proporcional, atenent a la configuració de la subestació existent del node Sagunt, es considera la prevista, per la proximitat a la connexió situada al costat nord i per la no-incidència sobre les instal·lacions existents.
  
- Que els nodes que reunirien les condicions d'accés similars a les de node Sagunt serien l'Eliana i La Plana, lluny de la demanda que es preveu.
  
- Que realitzar una connexió amb el node Sagunt com a antena d'este, implicaria la instal·lació aèria de xarxes de transport des de l'actual subestació fins a la situació que es determinara per a la nova subestació, i travessar en tot cas el terme municipal de Sagunt i per tant un impacte molt major.
  
- Que s'hauria de justificar (cas de ser necessària) la modificació puntual del Pla General d'Ordenació Urbana en la totalitat dels 13.220 m² previstos per a la parcel·la de la subestació, que inclouria la previsió a 10 anys vista indicada en la documentació, o bé per a la superfície mínima requerida per a este ús.
  
La qual cosa es comunica als efectes oportuns.
  
Respecte de la necessitat efectiva de tota la superfície plantejada, l'enginyer municipal assenyala al respecte el següent:
  
Examinada la documentació annexa presentada en data 14 d'agost de 2003 amb número de registre 12.881, com a contestació a l'informe de data 12 d'agost de 2003, s'informa que les necessitats d'ocupació destinades exclusivament a les instal·lacions de subestació elèctrica, són únicament i tenint en compte l'ampliació prevista de 4.905m², queda la resta de la parcel·la sotmesa a declaració d'utilitat pública fins als 13.220 m² com a zona de seguretat davant d'una proximitat de futures edificacions.
  
La qual cosa es comunica als efectes oportuns.
  
Consideracions addicionals:
  
1. Superfície realment afectada.
  
Front a la inicial proposta de l'operadora del sector, que afectava a més de 13.000 m², s'ha reduït esta a aquella que s'ha justificat com a de necessària ocupació per les instal·lacions i la futura ampliació (4.905 m²), així com una franja addicional de 20 m d'ample, afecta en tot cas amb caràcter exclusiu a l'ús com a equipament privat.
  
2. Actuacions procedimentals a realitzar.
  
Es pretén la implantació de la subestació transformadora sobre un terreny que està classificat pel Pla General d'Ordenació Urbana com a sòl urbanitzable residencial.
  
Esta classificació no permet la implantació física de les instal·lacions de forma reglada i en execució del planejament urbanístic.
  
Serà necessari procedir a la tramitació de la modificació del planejament per a permetre i emparar este ús.
  
En este sentit és necessari indicar que els terrenys sobre els quals es pretén la implantació són limítrofs a l'actual SGES-18, i se suposa en definitiva una ampliació d'este sistema general per a idèntic ús.
  
3. Situació legal dels propietaris dels terrenys afectats per la proposta.
  
La legislació sectorial reguladora d'este tipus d'activitats, la Llei 54/1997, d'Ordenació del Sistema Elèctric, estableix a favor dels operadors del sector la condició de beneficiaris de l'expropiació corresponent, a instruir per l'estat.
  
De fet, consta en l'expedient l'inici de les actuacions administratives realitzades al respecte.
  
4. Ordenació estructural. Competència autonòmica.
  
Tal i com indica l'arquitecte municipal en l'informe, l'element afectat per la modificació és el SGES 18, de caràcter privat, i que es pretén ampliar.
  
És un element que segons l'esmentat informe té el caràcter d'equipament privat amb categoria de xarxa primària o estructural.
  
La qual cosa determina el que s'ha entendre inclòs entre els extrems de l'article 17 de la Llei Reguladora de l'Activitat Urbanística i per tant, que la competència per a decidir definitivament sobre el tema siga de la Generalitat, que aprovarà la modificació de forma definitiva.
  
5. Tramitació.
  
L'article 55 de la Llei Reguladora de l'Activitat Urbanística estableix que: 1. El canvi o substitució de determinacions en els plans i programes exigix complir el mateix procediment legal previst per a l'aprovació.
  
L'article 38 de la Llei Reguladora de l'Activitat Urbanística, establix al respecte:
  
2. L'òrgan competent de l'administració que promou o supervisa la redacció del pla, conclosa esta, el sotmetrà simultàniament a:
  
A) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió en la localitat. Durant esta, el projecte diligenciat del pla, haurà d'estar depositat, per a consulta pública, en l'ajuntament o ajuntaments afectats pel canvi d'ordenació i, si s'escau, en un local de l'administració promotora situat a la capital de província.
  
No serà preceptiu reiterar este tràmit en un mateix procediment, ni encara quan s'introduïsquen modificacions substancials en el projecte, sols bastarà que l'òrgan que atorgue l'aprovació provisional notifique esta als interessats compareguts en les actuacions.
  
B) Informes dels distints departaments i òrgans competents de les administracions exigides per la legislació reguladora de les respectives competències, llevat que ja s'hagueren aconseguit acords interadministratius previs. Excepte en este últim cas, quan es tracte de plans generals, serà preceptiu l'informe de les conselleries competents en matèria d'educació i sanitat.
  
La falta d'emissió en el termini d'un mes dels informes o dictàmens no interromprà la tramitació.
  
Competència per a l'adopció de l'acord:
  
De conformitat amb el que establix l'article 38 de la Llei 6/1994, Reguladora de l'Activitat Urbanística, així com l'article 22 de la Llei 7/1985, RBRL, la competència per a obrir el període d'informació pública és del ple, i s'haurà d'adoptar l'acord per majoria absoluta segons l'article 47.3 d'esta llei.
  
A la vista del que s'ha exposat, de conformitat amb el dictamen de la Comissió Informativa d'Urbanisme, Inversions i Manteniment, l'Ajuntament Ple, per unanimitat, acorda:
  
Primer. L'obertura d'informació pública en el període mínim d'un mes de la modificació del Pla General d'Ordenació Urbana, en els termes indicats en la part expositiva del present acord.
  
Segon. Publicar l'acord en el Diari Oficial de la Generalitat Valenciana i en un diari no oficial d'àmplia difusió a la localitat.
  
Tercer. Requerir informe dels servicis administratius sectorials, així com donar tràmit d'audiència a les entitats interessades, així com als propietaris dels terrenys.»